Jord
U nordijskoj mitologiji, Jord (staronordijski Jǫrð [ˈjɔrð] = „Zemlja”) je personifikacija Zemlje i jötunn, koju neki tumači mitova smatraju božicom. Pretpostavlja se da su njena druga imena Fjörgyn i Hlóðyn. Jacob Grimm je smatrao da je drugi Jordin oblik božica Hludana. U Gylfaginningu (dio Mlađe Edde Snorrija Sturlusona), spomenuta je Jordina porodica. Jord je opisana kao kći Nótt (personifikacija noći) i njenog drugog muža Annara, šta ju čini polusestrom Auðra. U najstarijem sačuvanom manuskriptu Gylfaginninga, spomenuto je da je Jordin muž bog Dellingr te je njihov sin Dagr, no drugi manuskripti spominju da je Jordina majka žena Dellingra te da je Dagr Jordin polubrat. Jord je također konkubina vrhovnog boga Odina, kojem je rodila boga Thora te je u sukobu sa Odinovom suprugom Frigg.